20.12.2006 Euroopa Liidu Teataja L 364/25 KOMISJONI MÄÄRUS (EÜ) nr 1882/2006, 19. detsember 2006, milles sätestatakse proovivõtu- ja analüüsimeetodid nitraatide sisalduse ametlikuks kontrolliks toiduainetes (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 882/2004 ametlike kontrollide kohta, mida tehakse sööda- ja toidualaste õigusnormide ning looma- tervishoidu ja loomade heaolu käsitlevate eeskirjade täitmise kontrollimise tagamiseks, (!) eriti selle artikli 11 lõiget 4, ning arvestades järgmist: (1) — Komisjoni 19. detsembri 2006. aasta määrus (EÜ) nr 1881/2006, millega sätestatakse teatavate saasteainete piirnormid toiduainetes, (?) sätestab nitraatide piirnormid spinatis, salatis, jääsalatis, imikutoidus ja imikutele ja väikelastele ette nähtud teraviljapõhises töödeldud toidus. (2)<z — Nitraatide sisalduse määramise täpsus sõltub oluliselt proovide võtmisest ja proovide ettevalmistamisest. (3) 0 On vaja kindlaks määrata üldnõuded, millele analüüsi- meetodid peavad vastama, tagamaks et kontrollilaborid kasutavad võrreldavaid analüüsimeetodeid. (4) Värske salat ja spinat on väga kiiresti riknevad tooted ning enamikul juhtudel ei ole võimalik saadetisi nii kaua kinni hoida, kui ametliku kontrolli analüüsitulemus on kättesaadav. Seetõttu võivad pädevad asutused sellistel juhtudel pidada asjakohaseks ja vajalikuks võtta amet- likud proovid põllult vahetult enne saagi koristamist. (5) — Käesolevas määruses sätestatud meetmed on kooskõlas toiduahela ja loomatervishoiu alalise komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) 1881/2006 lisa 1. jaos loetletud proovide võtmine, ettevalmistamine ja analüüs toiduainete nitraatide sisal- duse ametlikuks kontrolliks tuleb teostada vastavalt käesolevas lisas kirjeldatud meetoditele. Artikkel 2 Käesolev määrus jõustub kahekümnendal päeval pärast selle avaldamist Euroopa Liidu Teatajas. Määrust kohaldatakse alates 1. märtsist 2007. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. detsember 2006 (1) ELT L 165, 30.4.2004, lk 1. Määrust on muudetud komisjoni määrusega (EÜ) nr 776/2006 (ELT L 136, 24.5.2006, lk 3). (2) Vt käesoleva Euroopa Liidu Teataja lk 5. Komisjoni nimel komisjoni liige Markos KYPRIANOU